|  |
| --- |
| ПРОЕКТР Е П У Б Л И К А Б Ъ Л Г А Р И ЯМ И Н И С Т Е Р С К И С Ъ В Е Т**ПОСТАНОВЛЕНИЕ №**от.............................. 2021 г.**за определяне на условията и реда за избор на лица за подпомагане на структурите за управление, изпълнение и контрол по програмите за европейско териториално сътрудничество (Интеррег) на Европейския съюз, в които Република България участва за периода 2021 - 2027 г. и за извършване на дейностите по управление на средствата по Фонда за справедлив преход и Механизма за възстановяване и устойчивост на Европейския съюз****МИНИСТЕРСКИЯТ СЪВЕТ****ПОСТАНОВИ:****Раздел I****Съвместни структури за подпомагане на изпълнението на програмите за териториално сътрудничество на Европейския съюз, в които Република България участва за периода 2021 – 2027 г.****Чл. 1.** За осигуряване изпълнението на функциите на съвместните структури – съвместни секретариати и техни клонове/информационни звена, за подпомагане на изпълнението на програмите за териториално сътрудничество на Европейския съюз, в които Република България участва за периода 2021 – 2027 г. министърът на регионалното развитие и благоустройството или упълномощено от него длъжностно лице сключва трудови договори с български и чуждестранни граждани извън утвърдената численост на персонала на Министерството на регионалното развитие и благоустройството.**Чл. 2.** (1) Подборът на лица по реда на чл.1 се извършва при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство.(2) Чуждестранни граждани се назначават в съвместните секретариати и в клоновете/звената към тях, разположени на територията на Република България, съгласно постигнатите договорености между държавите – участнички в програмите за териториално сътрудничество на Европейския съюз, в подписаните от тях меморандуми за разбирателство и при спазване на условията на ал. 1.**Чл. 3.** За лицата, които се назначават по реда на чл. 1, се разработват длъжностни характеристики, които се утвърждават от министъра на регионалното развитие и благоустройството или упълномощено от него длъжностно лице. **Чл. 4.** Средствата за работна заплата и за осигурителните вноски на служителите, назначени в съвместните структури по чл. 1, се планират, осигуряват и отчитат по бюджета на Приоритетна ос „Техническа помощ“ на съответната програма за териториално сътрудничество.**Раздел II****Система за осъществяване на първо ниво на контрол по програмите за териториално сътрудничество на Европейския съюз, в които Република България участва за периода 2021 – 2027 г.****Чл. 5.** (1) За осигуряване на първо ниво на контрол на програмите за териториално сътрудничество на Европейския съюз, в които Република България участва за периода 2021 – 2027 г министърът на регионалното развитие и благоустройството или упълномощено от него длъжностно лице определя структурата и лицата за извършване на първо ниво на контрол за българските партньори.(2) По преценка на министъра на регионалното развитие и благоустройството или на упълномощено от него длъжностно лице възлагането се осъществява:1. при спазване на изискванията на приложимото законодателство в областта на обществените поръчки, и/или2. по реда на действащото трудово законодателство.(3) По многонационалните програми за териториално сътрудничество, по които разходите за първо ниво на контрол са за сметка на бенефициентите, изборът на лица за осъществяване на първо ниво на контрол се извършва при условия и по ред, определени от министъра на регионалното развитие и благоустройството или от упълномощено от него длъжностно лице.**Чл. 6.** (1) За възлагане изпълнението на първо ниво на контрол по чл. 5, ал. 2, т. 2 министърът на регионалното развитие и благоустройството или упълномощено от него длъжностно лице сключва трудови договори с български граждани извън утвърдената численост на персонала на Министерството на регионалното развитие и благоустройството.(2) Подборът на лица по ал. 1 се извършва при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство.(3) За лицата, които се назначават по реда на ал. 1, се разработват длъжностни характеристики, които се утвърждават от министъра на регионалното развитие и благоустройството или от упълномощено от него длъжностно лице.**Чл. 7.** Средствата за работна заплата и за осигурителните вноски на служителите, назначени по чл. 6, ал. 1 се планират, осигуряват и отчитат по бюджета на Приоритетна ос „Техническа помощ“ на съответната програма за териториално сътрудничество.**Раздел III****Подпомагане на Управляващия орган и Националния орган на програмите за териториално сътрудничество на Европейския съюз, в които Република България участва за периода 2021 – 2027 г. в процеса на програмиране, управление, оценка и мониторинг по съответните програми.****Чл. 8.** За подпомагане изпълнението на функциите на Управляващия орган и Националния орган при програмиране, управление, оценка и мониторинг по програмите за териториално сътрудничество на Европейския съюз, в които Република България участва за периода 2021 – 2027 г. министърът на регионалното развитие и благоустройството или упълномощено от него длъжностно лице сключва трудови договори с български граждани извън утвърдената численост на персонала на Министерството на регионалното развитие и благоустройството.**Чл. 9.** Подборът на лица по реда на чл. 8 се извършва при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство. **Чл. 10.** За лицата, които се назначават по реда на чл. 9, се разработват длъжностни характеристики, които се утвърждават от министъра на регионалното развитие и благоустройството или упълномощено от него длъжностно лице.**Чл. 11**. Средствата за работна заплата и за осигурителните вноски на служителите, назначени по чл. 8 се планират, осигуряват и отчитат по бюджета на Приоритетна ос „Техническа помощ“ на съответната програма за териториално сътрудничество.**Раздел IV****Управление на средствата по Фонда за справедлив преход и Механизма за възстановяване и устойчивост на Европейския съюз** **Чл. 12.** За осигуряване изпълнението на функциите на главна дирекция „Стратегическо планиране и програми за регионално развитие“ (ГД СППРР) в структурата на МРРБ по управление на средствата по Фонда за справедлив преход и Механизма за възстановяване и устойчивост на Европейския съюз министърът на регионалното развитие и благоустройството или упълномощено от него длъжностно лице сключва трудови договори с лица извън утвърдената численост на персонала на Министерството на регионалното развитие и благоустройството.**Чл. 13.** **(1)** Подборът на лицата по чл. 12 се извършва при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице при спазване на разпоредбите за назначаване на служители по действащото трудово законодателство.**(2)** За лицата, които се назначават по реда на ал. 1, се разработват длъжностни характеристики, които се утвърждават от министъра на регионалното развитие и благоустройството или от упълномощено от него длъжностно лице.**Чл. 14.** Средствата за работна заплата и за осигурителните вноски на лицата по чл. 12 се планират, осигуряват и отчитат съответно по бюджета на Приоритет "Техническа помощ" на Програмата за развитие на регионите 2021-2027, както и по линия на бюджета на Програмата за енергийна ефективност в рамките на Механизма за възстановяване и устойчивост на ЕС.**Преходни и заключителни разпоредби****§ 1.** Постановлението се приема на основание чл. 7а от Закона за нормативните актове.**§ 2.** Трудовите договори със служителите в съвместните секретариати, в информационните звена по програмите за трансгранично сътрудничество и в звеното за възлагане изпълнението на първо ниво на контрол за Програмен период 2014 – 2020 г. може да бъдат продължени и за Програмен период 2021 – 2027 г. с допълнителни споразумения, подписани между страните по тях.**§ 3.** Изпълнението на постановлението се възлага на министъра на регионалното развитие и благоустройството.**МИНИСТЪР – ПРЕДСЕДАТЕЛ:** **БОЙКО БОРИСОВ** **ГЛАВЕН СЕКРЕТАР НА****МИНИСТЕРСКИ СЪВЕТ:** **ВЕСЕЛИН ДАКОВ****ГЛАВЕН СЕКРЕТАР НА** **МИНИСТЕРСТВОТО НА РЕГИОНАЛНОТО** **РАЗВИТИЕ И БЛАГОУСТРОЙСТВОТО:**  **ВЕСЕЛИНА ТЕРЗИЙСКА****ДИРЕКТОР НА ДИРЕКЦИЯ „ПРАВНА” В** **МИНИСТЕРСТВОТО НА РЕГИОНАЛНОТО** **РАЗВИТИЕ И БЛАГОУСТРОЙСТВОТО:**  **БОЯНКА ГЕОРГИЕВА** |